****

**BRODSKO - POSAVSKA ŽUPANIJA**

**UPRAVNI ODJEL ZA OBRAZOVANJE,**

**ŠPORT I KULTURU**

**FINANCIRANJE JEDNOKRATNIH AKTIVNOSTI UDRUGA KOJE SU OD INTERESA ZA BRODSKO - POSAVSKU ŽUPANIJU IZ PODRUČJA KULTURE**

**ZA 2021. GODINU**

**Upute za prijavitelje**

Datum objave natječaja: 20.listopad 2020. godine

Rok za dostavu prijava: 2.studeni 2020. godine

**SADRŽAJ**

1. **FINANCIRANJE JEDNOKRATNIH AKTIVNOSTI UDRUGA KOJE SU OD INTERESA ZA BRODSKO - POSAVSKU ŽUPANIJU IZ PODRUČJA KULTURE ZA 2021. GODINU**
   1. Temelji za raspisivanje natječaja
   2. Cilj natječaja
   3. Planirani iznosi i ukupna vrijednost natječaja
2. **FORMALNI UVJETI NATJEČAJA**
   1. Prihvatljivi prijavitelji
   2. Prihvatljive aktivnosti
   3. Prihvatljivi troškovi koji će se financirati putem natječaja
   4. Način prijave

2.4.1.Sadržaj opisnog obrasca jednokratne aktivnosti

2.4.2.Sadržaj obrasca Proračuna jednokratne aktivnosti

2.4.3.Slanje prijave

2.5.Ocjena prijava i donošenje odluke o dodjeli sredstava

1. **POPIS NATJEČAJNE DOKUMENTACIJE**
2. **FINANCIRANJE JEDNOKRATNIH AKTIVNOSTI UDRUGA KOJE SU OD INTERESA ZA BRODSKO - POSAVSKU ŽUPANIJU IZ PODRUČJA KULTURE ZA 2021. GODINU**
   1. TEMELJI ZA RASPISIVANJE JAVNOG NATJEČAJA

Udruge u današnjem društvu imaju važnu ulogu u povezivanju zajednice i javnih institucija te imaju snažan utjecaj na provođenju aktivnosti za korist zajednice. Sukladno tome, Upravni odjel za obrazovanje, šport i kulturu Brodsko-posavske županije kontinuirano sufinancira aktivnosti udruga iz područja kulture. U svrhu dodjele financijskih sredstava osiguranih u Proračunu Brodsko-posavske županije za 2021. godinu za navedeno područje, a u skladu s zakonskim odredbama (Zakona o udrugama “Narodne novine”, broj 74/14. i 70/17., Uredbe o kriterijima, mjerilima i postupcima financiranja i ugovaranja programa i projekta za opće dobro koje provode udruge “Narodne novine”, broj 26/14.), Pravilnika o financiranju programa i projekata udruga koji su od interesa za Brodsko-posavsku županiju iz djelokruga Upravnog odjela za obrazovanje, šport i kulturu kao i planskim, programskim i financijskim planovima udruga, objavljuje se Javni natječaj za financiranje jednokratnih aktivnosti udruga koje su od interesa za Brodsko-posavsku županiju iz područja kulture za 2021. godinu.

* 1. CILJ NATJEČAJA

Cilj ovog Natječaja je podržati jednokratne aktivnosti udruga koje doprinose razvoju i unapređenju kulture na području Brodsko-posavske županije.

Vrednovanjem prijavljene jednokratne aktivnosti osobita pažnja će se usmjeriti na kvalitetu predložene jednokratne aktivnosti, značaj za stvarnu potrebu zajednice, opći interes za njen razvitak i uključivanje što većeg broja ljudi u djelovanje udruga.

* 1. PLANIRANI IZNOSI I UKUPNA VRIJEDNOST NATJEČAJA

Za financiranje jednokratnih aktivnosti u okviru ovog natječaja raspoloživ je iznos od 370.000,00 kuna.

Najniži iznos financijskih sredstava koji se može odobriti za financiranje pojedine jednokratne aktivnosti je 1.000,00 kuna.

Najviši iznos financijskih sredstava koji se može odobriti za financiranje pojedine jednokratne aktivnosti je 30.000,00 kuna.

Jednokratna aktivnost se može financirati u 100% iznosu prihvatljivih troškova aktivnosti, pri čemu potencijalni prijavitelji i partneri nisu dužni osigurati sufinanciranje iz vlastitih sredstava. U slučaju da se predmetna jednokratna aktivnost ne financira u 100% iznosu iz proračuna Brodsko-posavske županije (u daljnjem tekstu: Županija), udruga je dužna osigurati preostali iznos financiranja do punog iznosa financiranja jednokratne aktivnosti.

Županija zadržava pravo promjene ukupno odobrenog iznosa ovisno o kvaliteti jednokratne aktivnosti i dinamici punjenja županijskog proračuna.

**2. FORMALNI UVJETI NATJEČAJA**

2.1. PRIHVATLJIVI PRIJAVITELJI

**Pravo na podnošenje prijave imaju udruge, potencijalni korisnici uz uvjet da:**

* su upisani u Registar udruga Republike Hrvatske ili drugi odgovarajući registar;
* su upisani u Registar neprofitnih organizacija i vode transparentno financijsko poslovanje u skladu s propisima o računovodstvu neprofitnih organizacija;
* imaju sjedište na području Županije i provode aktivnost na području Županije;
* su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* aktivnost koju prijave na javni natječaj Županije, bude ocijenjena kao značajna (kvalitetna, inovativna i korisna) za razvoj civilnoga društva i zadovoljenje javnih potreba Županije definiranih razvojnim i strateškim dokumentima;
* su uredno ispunili obveze iz svih prethodno sklopljenih ugovora o financiranju iz proračuna Županije i drugih javnih izvora;
* imaju plaćene sve poreze i druga obvezna davanja u skladu s nacionalnim zakonodavstvom dospjela za plaćanje uključujući zadnji dan u mjesecu prije prijave jednokratne aktivnosti na javni natječaj;
* se protiv Korisnika, odnosno osobe ovlaštene za zastupanje i voditelja jednokratne aktivnosti ne vodi kazneni postupak i nije pravomoćno osuđen za prekršaje ili kaznena djela definirana člankom 48. Uredbe;
* općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način);
* imaju zadovoljavajuće organizacijske kapacitete i ljudske resurse za provedbu jednokratne aktivnosti;
* imaju uređen sustav prikupljanja članarina te uredno predaju sva izvješća Županiji i drugim institucijama.

**Pravo prijave na Natječaj nemaju:**

* ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe;
* udruge koje nisu upisane u registar neprofitnih organizacija;
* udruge koje ne djeluju na području razvoja kulture i ne potiču razvoj kulture;
* udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće godine, računajući od godine u kojoj su provodile projekt);
* udruge koje su u stečaju,
* udruge koje nisu ispunile obveze vezane uz plaćanje doprinosa ili poreza.

2.2. PRIHVATLJIVE AKTIVNOSTI KOJE ĆE SE FINANCIRATI PUTEM

NATJEČAJA

**Prihvatljive aktivnosti su:**

1. Obilježavanje važnih obljetnica;
2. Podrška institucionalnom i organizacijskom razvoju udruga s područja

županije (odobravanje financijskih sredstava za kupnju opreme).

Popis projektnih aktivnosti nije konačan, već samo ilustrativan te će se odgovarajuće aktivnosti koje doprinose ostvarenju cilja natječaja, a koje nisu naprijed spomenute, također uzeti u obzir za financiranje. O prihvatljivosti aktivnosti odlučuje povjerenstvo i/ili Kulturno vijeće Brodsko-posavske županije.

Prihvatljivo razdoblje trajanja jednokratne aktivnosti je od 01.01.2021. do 31.12.2021 godine te će se odobravati troškovi nastali u navedenom razdoblju neovisno od dana potpisa ugovora.

Pri provedbi aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

Prilikom provedbe jednokratne aktivnosti korisnik sredstava je dužan na svim informativnim, propagandnim, tiskanim, video i drugim materijalima vezanim uz jednokratnu aktivnost istaknuti logotip i naziv Brodsko-posavska županija, kao instituciju koja financira odnosno sufinancira jednokratnu aktivnost te je dužan dati suglasnost Brodsko-posavskoj županiji da koristi i objavljuje navedene materijale.

2.3. PRIHVATLJIVI TROŠKOVI KOJI ĆE SE FINANCIRATI PUTEM NATJEČAJA

Sredstvima ovog natječaja mogu se financirati samo stvarni i prihvatljivi troškovi, nastali provođenjem jednokratne aktivnosti u vremenskom razdoblju naznačenom u ovim uputama. Prilikom procjene jednokratne aktivnosti ocjenjivat će se potreba naznačenih troškova u odnosu na predviđene aktivnosti kao i realnost visine navedenih troškova.

Pod **prihvatljivim izravnim troškovima** podrazumijevaju se troškovi koji su neposredno povezani uz provedbu pojedinih predloženih aktivnosti kao što su:

* materijal za aktivnosti;
* grafičke usluge (usluge tiskanja pozivnica, plakata, zahvalnica i sl.(pri čemu treba navesti vrstu i namjenu usluge, količinu, jedinične cijene);
* troškovi reprezentacije vezani uz organizaciju jednokratne aktivnosti (pri čemu treba navesti svrhu, učestalost i očekivani broj sudionika i sl.);
* troškovi kupnje opreme nužne za provedbu jednokratne aktivnosti koja mora biti specificirana po vrsti i iznosu;
* ostali troškovi koji su izravno vezani za provedbu jednokratne aktivnosti.

U **neprihvatljive troškove** spadaju:

* dugovi i stavke za pokrivanje gubitaka ili dugova;
* dospjele kamate;
* stavke koje se već financiraju iz javnih izvora;
* kupovina zemljišta ili građevina, osim kada je to nužno za izravno provođenje programa ili projekta, kada se vlasništvo mora prenijeti na korisnika financiranja i/ili partnere najkasnije po završetku programa ili projekta;
* gubici na tečajnim razlikama;
* zajmovi trećim stranama.

2.4. NAČIN PRIJAVE

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u pozivu na dostavu prijava i natječajnoj dokumentaciji. Sve stavke prijavnog obrasca moraju biti u potpunosti popunjene, osim ukoliko određena stavka nije primjenjiva za udrugu.

**Obvezna dokumentacija:**

1. ispunjen, potpisan i ovjeren obrazac opisa jednokratne aktivnosti;
2. ispunjen, potpisan i ovjeren obrazac proračuna jednokratne aktivnosti;
3. preslika Izvoda o registraciji udruge iz Registra udruga RH ili drugog odgovarajućeg registra, ne starija od 3 mjeseca (može ga zamijeniti i ispis elektronske stranice sa svim podacima udruge iz registra);
4. preslika Izvatka iz registra neprofitnih organizacija (može ga zamijeniti i ispis elektronske stranice sa svim podacima organizacije iz registra);
5. preslika ovjerenog važećeg statuta prijavitelja;
6. financijski izvještaj udruge
   1. za obveznike dvojnog knjigovodstva: preslika godišnjeg Izvještaja o prihodima i rashodima, bilanca i bilješke uz financijske izvještaje za 2019. godinu;
   2. za obveznike jednostavnog knjigovodstva: odluka o vođenju jednostavnog knjigovodstva i primjeni novčanog računovodstvenog načela usvojena od zakonskog podnositelja i godišnji financijski izvještaj o primicima i izdacima za 2019. godinu;
7. potpisana izjava o nepostojanju dvostrukog financiranja;

8. Uvjerenje nadležnog suda da se ne vodi kazneni postupak protiv osobe ovlaštene za zastupanje udruge i voditelja jednokratne aktivnosti, ne starije od 6 mjeseci od dana objave natječaja;

9. Potvrda Ministarstva financija/Porezne uprave o stanju javnog dugovanja za prijavitelja, ne starija od 30 dana od dana objave natječaja.

Neobavezni dijelovi prijave su izvodi iz novinskih članaka, publikacija, fotografije, nagrade i sl., kao dokaz dosadašnjih aktivnosti i realiziranih sličnih aktivnosti.

2.4.1. Sadržaj opisnog obrasca programa/projekta/manifestacije

Opisni obrazac jednokratne aktivnosti dio je obvezne dokumentacije. Sadrži podatke o prijavitelju, partnerima te sadržaju jednokratne aktivnosti koja se predlaže za financiranje.

Obrazac je potrebno ispuniti na računalu.

2.4.2. Sadržaj obrasca Proračuna jednokratne aktivnosti

Obrazac Proračuna dio je obvezne dokumentacije. Sadrži podatke o svim izravnim i neizravnim troškovima jednokratne aktivnosti, kao i o financijskim sredstvima koja se traže od davatelja.

Prijava u kojoj nedostaje obrazac Proračuna neće biti uzeta u razmatranje, kao ni prijava u kojoj obrazac proračuna nije u potpunosti ispunjen.

Obrazac je potrebno ispuniti na računalu.

2.4.3. Slanje prijave

Obvezne obrasce i propisanu dokumentaciju potrebno je poslati u papirnatom obliku (jedan izvornik). Prijava sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom udruge. Izvornik prijave se šalje poštom ili osobno i to kako slijedi:

1. poštom u zatvorenoj omotnici na adresu:

**Brodsko-posavska županija, Upravni odjel za obrazovanje, šport i kulturu (NE OTVARAJ – Poziv za predlaganje javnih potreba u kulturi Brodsko-posavske županije za 2021. godinu), Petra Krešimira IV 1, 35000 Slavonski Brod**

1. osobnom dostavom u pisarnicu Brodsko-posavske županije na adresu Petra Krešimira IV 1, 35000 Slavonski Brod.

Na omotnici je obavezno navesti naziv prijavitelja.

Rok za prijavu na natječaj je do 2.studeni 2020. godine. Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj.

Sve prijave poslane izvan roka neće biti uzete u razmatranje.

Sve potrebne informacije vezane uz ovaj Javni natječaj mogu se dobiti u Upravnom odjelu za obrazovanje, šport i kulturu Brodsko-posavske županije (ured 309), Petra Krešimira IV 1, Slavonski Brod, tel. 035/216-222 i 035/216-275, e-mail: [obrsk@bpz.hr](mailto:obrsk@bpz.hr) i [dkokanovic@bpz.hr](mailto:dkokanovic@bpz.hr).

Za sva pitanja koja nisu definirana Javnim natječajem i Uputama za prijavitelje relevantna je Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine”, broj 26/15.).

2.5. PROCJENA PRIJAVE I DONOŠENJE ODLUKE O DODJELI SREDSTAVA

Sve pristigle i zaprimljene prijave obrađivat će se redoslijedom zaprimanja, a proći će kroz sljedeću proceduru:

1. **PREGLED PRIJAVA U ODNOSU NA PROPISANE UVJETE NATJEČAJA**

Davatelj financijskih sredstava ustrojava posebno tijelo za provjeru propisanih uvjeta natječaja, odnosno tročlano Povjerenstvo za provjeru propisanih uvjeta javnog natječaja koje provjerava sljedeće:

* je li prijava dostavljena na pravi javni natječaj i u zadanome roku;
* da li je zatraženi iznos sredstava unutar financijskih pragova postavljenih u javnom natječaju;
* je li lokacija provedbe programa ili projekta prihvatljiva (ako je primjenjivo na uvjete javnog natječaja);
* jesu li prijavitelj i partner (ako je primjenjivo) prihvatljivi sukladno uputama za prijavitelje;
* jesu li dostavljeni, potpisani i ovjereni svi obvezni obrasci te
* jesu li ispunjeni drugi formalni uvjeti javnog natječaja.

Nakon provjere svih pristiglih i zaprimljenih prijava u odnosu na propisane uvjete natječaja, Povjerenstvo za provjeru propisanih uvjeta javnog natječaja donosi odluku koje se prijave upućuju u daljnju procedure, odnosno stručno ocjenjivanje, a koje se odbijaju iz razloga ne ispunjavanja propisanih uvjeta javnog natječaja.

Ukoliko prijave imaju manje nedostatke koji ne utječu na sadržaj bitan za ocjenjivanje prijave, davatelj financijskih sredstava na prijedlog Povjerenstva za provjeru propisanih uvjeta javnog natječaja može zatražiti naknadno dopunjavanje, odnosno ispravljanje prijave potrebnim podacima i prilozima u roku od 8 dana.

Davatelj će pisanim putem obavijestiti sve prijavitelje koji nisu zadovoljili propisane uvjete javnog natječaja o razlozima odbijanja njihove prijave. Prigovor na administrativni postupak moguće je izjaviti u roku 8 dana od dana primitka obavijesti.

1. **OCJENA PRIJAVA KOJE SU ZADOVOLJILE PROPISANE UVJETE**

**NATJEČAJA**

Davatelj financijskih sredstava ustrojava Povjerenstvo za ocjenu prijavljenih jednokratnih aktivnosti koje se sastoji od 3 člana ili Kulturno vijeće Brodsko-posavske županije koje imenuje Županijska skupština. Svaka pristigla i zaprimljena prijava koja je prošla provjeru propisanih uvjeta javnog natječaja ocjenjuje se temeljem obrasca za ocjenu kvalitete/vrijednosti jednokratne aktivnosti.

Temeljem provedene ocjene prijava koje su zadovoljile propisane uvjete natječaja, Povjerenstvo za ocjenu prijavljenih jednokratnih aktivnosti će sastaviti privremenu listu odabranih jednokratnih aktivnosti prema bodovima koje su postigli u procesu ocjene. Privremena lista sastoji se od prijava rangiranih prema broju bodova, čiji zatraženi iznos ne premašuje ukupni planirani iznos natječaja. Uz privremenu listu, temeljem bodova koje su ostvarile tijekom ocjene, Povjerenstvo za ocjenu prijavljenih jednokratnih aktivnosti ili Kulturno vijeće će sastaviti i rezervnu listu odabranih jednokratnih aktivnosti za dodjelu sredstava.

Prijavljene jednokratna aktivnost mora ostvariti minimalno 27 bodova kako bi mogao ostvariti pravo na rangiranje na bodovnoj listi.

Kriteriji za odabir odnosno dodjelu sredstava za jednokratne aktivnosti su sljedeći:

* kvaliteta i relevantnost prijave: usklađenost s ciljevima i načelima postavljenim u natječaju sukladno strateškim dokumentima Županije; definiranje ciljnih skupina i krajnjih korisnika, izvedivost, očekivane rezultate i učinke;
* procjena dosadašnjeg iskustva podnositelja prijave u provedbi iste ili slične aktivnosti;
* procjena proračuna aktivnosti (realnost, učinkovitost, razrađenost i povezanost s aktivnostima, korisnicima i rezultatima koji se očekuju, vlastiti doprinos podnositelja prijave, sufinanciranje iz drugih izvora, dokumentiranost pojedinih stavki proračuna);
* inovativnost projekta (primjena najboljih praksi u odgovarajućem području);
* originalnost projekta, s time da će se nastojati izbjegavati financiranje istovrsnih aktivnosti predloženih od strane različitih prijavitelja;
* postojanje upravljačkog i stručnog kapaciteta za provođenje planiranih aktivnosti;
* jasno definiran i realno dostižan cilj aktivnosti;
* jasno definirani korisnici aktivnosti;
* rezultati realizacije aktivnosti u skladu sa stvarnim potrebama u zajednici u kojoj se provodi;
* dosadašnja priznanja.

1. **UGOVARANJE**

Prije konačnog potpisivanja ugovora s korisnikom sredstava, a temeljem procjene Povjerenstva za ocjenu prijavljenih jednokratnih aktivnosti, davatelj financijskih sredstava može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.

Rezervna lista odabranih jednokratnih aktivnosti za dodjelu sredstava aktivirat će se prema redoslijedu ostvarenih bodova prilikom ocjene ukoliko, nakon provjere dodatne dokumentacije i procesa revizije proračunskih obrazaca, ostane dovoljno sredstava za ugovaranje dodatnih jednokratnih aktivnosti.

Nakon provjere dostavljen dokumentacije, Povjerenstvo za ocjenu prijavljenih jednokratnih aktivnosti ili Kulturno vijeće predlaže konačnu listu odabranih jednokratnih aktivnosti za dodjelu sredstava na odlučivanje Županu ili Županijskoj skupštini Brodsko - posavske županije.

Svi prijavitelji, čije su prijave ušle u postupak ocjene, bit će obaviješteni o donesenoj Odluci o dodjeli financijskih sredstava za financiranje jednokratnih aktivnosti u sklopu natječaja.

Sa prijaviteljima kojima su odobrena financijska sredstva Županija će potpisati Ugovor o su(financiranju) u roku od 30 dana od dana donošenja odluke o su(financiranju).

Korisnicima će se financijska sredstva isplatiti jednokratno nakon podnesenog pisanog zahtjeva za isplatu novčanih sredstava najkasnije do 31.12.2021. godine ili isplatom u dva obroka tijekom provedbe jednokratne aktivnosti sukladno ostvarenju proračunskih prihoda u 2021. godini.

Korisnici su dužni dostaviti završni izvještaj o provedbi jednokratne aktivnosti Brodsko-posavskoj županiji u roku od 30 dana od završetka jednokratne aktivnosti ili zaključno do 31. siječnja 2022. godine za prethodnu godinu na propisanim obrascima.

Zabranjeno je dvostruko financiranje kada su u pitanju iste aktivnosti koje se provode na istom području u istom vremenskom periodu i za iste korisnike. Podnositelj prijave dužan je popuniti i potpisati obrazac kojim daje pisanu izjavu pod materijalnom i kaznenom odgovornošću o nepostojanju dvostrukog financiranja.

Udruge kojima nisu odobrena financijska sredstva mogu izvršiti uvid u zbirnu ocjenu njihove jednokratne aktivnosti. Zahtjev za naknadnim uvidom dostavlja se davatelju financijskih sredstava elektroničkim ili pisanim putem.

Udruge kojima nisu odobrena financijska sredstva imaju pravo podnijeti prigovor na natječajni postupak u roku 8 dana od dana primitka obavijesti.

**3. POPIS NATJEČAJNE DOKUMENTACIJE**

1. Pravilnik;

2. Tekst javnog natječaja;

3. Upute za prijavitelje;

4. Obrasce za prijavu jednokratne aktivnosti:

4.1. Obrazac opisa jednokratne aktivnosti;

4.2. Obrazac proračuna jednokratne aktivnosti;

5. Popis priloga koji se prilažu prijavi;

6. Obrazac za ocjenu kvalitete/vrijednosti jednokratne aktivnosti;

7. Obrazac izjave o nepostojanju dvostrukog financiranja;

8. Obrazac ugovora o financiranju jednokratne aktivnosti;

9.Obrasce za izvještavanje:

9.1. Obrazac opisnog izvještaja provedbe jednokratne aktivnosti;

9.2. Obrazac financijskog izvještaja provedbe jednokratne aktivnosti.